Povesti de dragoste si neputinta - Dan Plesa
21 de povestiri cinematice, senzuale, scrise intr-un stil de o naturalete flagranta, cu o carisma instantanee. In povestirile lui Dan Plesa, exista cupluri fericite. Intr-un timp suspendat, la Vama Veche; intr-o casa in care exista un mic tunel al timpului, care ii ajuta sa-si priveasca certurile cu oarecare distanta; intr-o zi de vara in care se merge cu tramvaiul si ,,grijile par a fi doar schelete de cristal, casante, pe care muzica de langa, de pe tine, din muschii tai mai puternici ca niciodata le atinge si le transforma intr-un nisip sclipitor, diamantin. In povestirile lui Dan Plesa, exista, de fapt, momente de gratie, extrase din magma cotidiana, filigranate si puse sub lupa unei inocente rodate. Cupluri temporare, cupluri in plin proces de disolutie, cupluri postapocaliptice, cupluri inacceptabile pentru ele insele sau cel putin pentru unul dintre protagonisti - toate sunt expuse cu naturalete, ca versiuni sau varste ale aceluiasi cuplu-matrice, din care la un moment dat ai facut sau vei face parte. Cinematice, senzuale, scrise intr-un stil de o naturalete flagranta, cu o carisma instantanee, povestirile lui Dan Plesa se citesc repede si se uita greu. \n Aceeasi dragoste arzatoare pentru ea, aceeasi emotie de a o vedea, de parca in fiecare zi se intalneau pentru prima data. Placerea de a vorbi cu ea vrute si nevrute, fara a se plictisi, aceeasi magie de a fi surprins cum poate intotdeauna sa-i ghiceasca gandurile si dorintele, de a o simti ca si cum se cunosteau dintr-o alta viata, sau de pe o alta planeta. Aceleasi nopti fierbinti de dragoste, care-i lasau transpirati, cu muschii tremurand, epuizati de atata placere, putin stanjeniti de atata nerusinare, bucurosi ca indrazneala si curajul de a marturisi ce simt si ce le place e rasplatit cu si mai multa indrazneala, invelita intr-o calda si tandra perversitate. Dragostea aceea care-l facea sa se simta special, inconjurat de o lumina pe care toti cei din jur pareau s-o perceapa si datorita careia femeile il priveau cu o admiratie sagalnica, iar barbatii cu o invidie prietenoasa. - Dan Plesa \n Editor, scriitor si jurnalist cultural, Dan Plesa a absolvit Academia de Teatru si Film - specializarea scenaristica si critica de film. A lucrat in presa si, peste zece ani, ca producator la o casa de discuri. Se numara printre fondatorii Editurii Vellant si ai revistei de proza scurta iocan. In ultimii ani, a facut interviuri cu personalitati ale vietii culturale romanesti, pentru platforma culturala Art7 si pentru proiectul multimedia Cercul. A publicat in antologiile de poezie Marfa (antologie de grup, 1996) si Marfa reincarcata (antologie de grup, 2011). A participat la scrierea celui mai rapid roman din lume, alaturi de alti 51 de scriitori (record omologat de Guinness Book) – Mos Craciun & co, 2012. A publicat proza scurta in antologiile Prima data si Cum iubim. A fost curator al expozitiilor: Being George Rosu / George Rosu, Imaginarium Fotograficus / Cristina Soiman, Traversare / Daniel Balanescu.